eo de eo eo eo eo de io hbs_lat eo eo it eo es lt eo eo pt eo eo eo eo eo ro fr en sv eo en eo de ca de fr eo pt en it hbs_lat en eo eo eo eo eo eo eo eo eo eo eo de de eo eo eo eo eo eo de eo lt eo eo eo eo de de eo eo eo de eo de eo eo de eo eo eo eo eo de de eo eo de en en eo en lt eo eo eo eo de es eo eo eo eo eo sv eo ur eo eo eo eo es eo eo eo eo eo eo eo eo tr nl eo eo it eo eo eo eo eo eo eo eo eo eo de fr pl eo eo eo eo eo eo eo eo eo
El Vikipedio, la libera enciklopedio
2 ŝanĝoj en ĉi tiu versio atendas kontrolon. La stabila versio estis patrolita je 9 jan. 2017.
Hirn will Arbeit (cerbo volas laboron)
DAB+, DVB-S, aŭddatuma elsendfluo kaj en la plej multaj kablotelevidaj retoj
v • d • r
Programo[redakti | redakti fonton]
Dumtage DRadio Wissen prezentas aldone al mallongaj paŭzoj de plej ofte kvieta, elektronika muziko ĉiun kvaronan horon novaĵojn, alterne el la taga okazaĵaro kaj la scienca sfero. Koncepto, kiun la programdirektoro Günter Müchler nomas Nachrichtenkreuz (novaĵkruco). Vespere estas duonhoraj elsendoj. La kontribuoj estas liverataj de la aliaj du kompletaj programoj de Deutschlandradio kaj la instancoj de ARD. Por la programo estis kreitaj 28 laŭplanaj laborpostenoj. La buĝeto estas metita je 6,9 milionoj da eŭroj.[1]
La germanlingva programo dumtage laŭas jenan skemon en takto de 15 minutoj:
"Natur" (medio, tekniko kaj naturo)
"Medien" (komunikado kaj interreto)
"Spielraum" ("Gymnastik für Hirn und Ohren", "gimnastiko por cerbo kaj oreloj")
Inter la blokoj estas elsendataj ĉiuhore po du fojoj mondnovaĵoj kaj po du fojoj scinovaĵoj.[2]
Ekster-semajnfine post la 18:00 horo kaj semajnfine estas transprenataj elsendoj devenaj de la fratinaj stacioj Deutschlandfunk kaj Deutschlandradio Kultur kaj krome aliaj stacioj de ARD, ekzemple Bayern2 aŭ hr2. Internacie oni kunlaboras kun Radio France, BBC kaj DRS 2. De Nordwestradio estas alliverataj novaĵoj en la latina.[3] En la serio "Hörsaal" ("aŭditorio") estas prezentataj historiaj kaj aktualaj[4] sciencaj prelegoj, ordinare pluraj epizodoj sinsekve pri unu temo. Sabat- kaj dimanĉvespere muzik-elsendoj estas prezentataj.
Partneroj de la programo estas interalie Zeit Online kaj c’t.[5]
Ricevo[redakti | redakti fonton]
La programo estas dissendata ekskluzive ciferece per DAB+, kablo, satelito kaj rete kiel aŭddatuma elsendfluo en diversaj formatoj. En la plej multaj lokoj, kie Deutschlandfunk ĉeestis jam antaŭ la 18a de Januaro 2010 kun 128 kB/s per DAB, la bendlarĝo estis disdividita en du programaj elsendfluoj de 64 kB/s favore al Deutschlandfunk kaj la nova programo. DRadio Wissen volas esti alloga precipe por la pli juna generacio kaj kunigi la liniecan radioprogramon kun la interaktiva komunikilo interreto.[6][7] Ĉiuj kontribuoj tial estas disponeblaj ankaŭ en la interreto laŭdemande kaj kiel podkasto. Ĉirkaŭ la jarmezo de 2010 la programo rete aitingis "po proksimume 40.000" aŭskultantoj tage.[8]
Recenzoj[redakti | redakti fonton]
Dum en la gazetara konferenco okaze de la lanĉo la programdirektoro de Deutschlandradio Günter Müchler nomis DRadio Wissen la "tria programo de Deutschlandradio", observantoj forparolas disde la pura cifereca programo la staton de plenvalora sendostacio: "Deutschlandradio Wissen sekve estos la unua radioprogramo, kiu tia ne estas: pura podkasta elŝutstacio. Verdire speco de publika iTunes Store."[9] Kontraste laŭdas Ullrich Claus en Die Welt la stacion kiel ĝentilan programon de junaj akademianoj, kiu ignoras ĉiujn merkatajn regulojn kun rimarkebla sukceso; laŭ li "tre nemoderne" laŭ ĉiuj reguloj de la hodiaŭa programfasonado estas rezignate pri formatradio en la branĉkutima senco, pri daŭra aŭskultebleco kaj aerodinamika muzikkoloro; laŭ li "la mesaĝo estas la pura enhavo: scio en la laŭvorta senco."[10]
Distingado[redakti | redakti fonton]
En 2011 DRadio Wissen estis premiita per Grimme Online Award. La atribuo de la premio estis pravigita de la decidintaro precipe per la kunigado de radioprogramo kaj retejo. Laŭ la decidintaro la programoj tie estas ord-aranĝataj ne laŭ sendoskemo kaj sendohoroj, sed laŭteme; la interfaco de la retejo povas esti agordata de la uzanto laŭpropraprefere; la radiokontribuoj estas kvalite konvinkaj, kaj ĉiu kontribuo estas disponebla ankaŭ kiel elŝutaĵo, podkasto kaj en teksta formo. "Tia devas esti radio en la interreto."[11]
Kuriozo[redakti | redakti fonton]
Lunde ĝis vendrede post la mondnovaĵoj je la 6:30 horo estas ĉe DRadio Wissen anoncataj ankaŭ la tempoj de superhorizonteco de suno kaj luno por la centro de Germanujo (Kassel). Rilate la tempojn anoncatajn por la luno estas laŭ aud-atestoj ofte indikoj, kiuj estas eraraj tiom, kiom la anoncita tempo de leviĝo aŭ subiro trafas por tago alia, ol por la menciita[12].
Literaturo[redakti | redakti fonton]
Markus Ehrenberg: Schlaues Radio. Junge Wilde. Mit Netzanschluss: Das neue "DRadio Wissen" will den Hörfunk von morgen machen. En: Der Tagesspiegel. 17a de Januaro 2010. Alvokita: 25a de Junio 2011.
Kai-Hinrich Renner: DRadio Wissen soll 2010 auf Sendung gehen. En: Die Welt. 12a de Decembro 2008. Alvokita: 25a de Junio 2011.
Ligiloj[redakti | redakti fonton]
Intervjuo kun la redakciestro de DRadio Wissen. En: Medienradio, 21a de Januaro 2010
DRadio Wissen - Das Informationsraumschiff unter den Radios en radiorevuo de phonostar
Notoj kaj referencoj[redakti | redakti fonton]
↑ Daniel Bouhs (13a de oktobro 2009): "Mit einem Ohr im Netz. Neuer Sender DRadio Wissen". En: die tageszeitung. Alvokita: 19a de Decembro 2011.
↑ So geht DRadio Wissen. Alvokita: 30a de Aŭgusto 2012.
↑ Radiolinks – Links zu unseren Partnern. Alvokita: 30a de Aŭgusto 2012.
↑ Deutschlandradio-Programmheft September 2012, Programmmitte, Vorstellung der DRadio-Wissen-Sendeformate
↑ (Ne plu rete disponebla.) Iam en la originalo. Alvokita: 29a de Januaro 2010. (Retpaĝo ne plu alvokebla; serĉo en la ret-arĥivo.)
↑ Programkajero de Deutschlandradio, Januaro 2010, p. 3–5
↑ DRadio Wissen startet am 18. Januar. Digitalmagazin im Gespräch mit Dietmar Timm, Leiter des neues Senders DRadio Wissen, 18. Dezember 2009. (Ne plu rete disponebla.) En: Infosat. Iam en originalo. Alvokita: 28a de decembro 2009. (Retpaĝo ne plu alvokebla; serĉo en la ret-arĥivo)
↑ Willi Steul, Editorial, En: Programkajero, aŭgusto 2010, p. 2.
↑ Jürgen Fenn: "Deutschlandradio Wissen – der Freitag". En: Der Freitag (blogo). Enarĥivigita el la originalo en la 16a de oktobro 2009. Alvokita: 28a de Januaro 2012. Dato de la enarĥivigo: 16a de oktobro 2009.
↑ Alleinstellungsmerkmal: Klug und sachlich, Die Welt 16a de marto 2010.
↑ Grimme Online Award: Begründung der Jury. Preisträger 2011. Sen dato. Alvokita: 25a de junio 2011.
↑ Ekzemplo: Por la 3a de Novembro 2012 la lunsubiro estis anoncita por la 10:41 horo. Tiu ĉi horo tamen trafas por la 2a de Novembro 2012. Malgraŭ supozita rekono de la kaŭzo de la eraro ĝi ĝis nun evidente ne estis forigata.
Informoj pri la paĝo
Citi ĉi tiun artikolon
Ĉi tiu paĝo estis lastafoje redaktita je 12:07, 22 jun. 2017.
La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj aplikeblas. Vidu la uzkondiĉojn por detaloj.
Regularo pri respekto de la privateco
Vidigo por porteblaj aparatoj